
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 180 

31 Ιανουάριου 2013 


ΑΠΟΦΑΣΕΙ Σ 

Αριθμ. απόφ. 23/2013 

Εφαρμογή νέου τιμολογίου χρήσης ΕΣΦΑ 
(ΦΕΚ 2385/Β/2012). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση 31η Ιανουάριου 2013) 

Λαμβάνοντας υπόψη: 

1. Τις διατάξεις του ν. 3428/2005 (ΦΕΚ Α' 313/27.12.2005). 

2. Τις διατάξεις του ν. 4001/2011 (ΦΕΚ Α' 179) (εφεξής 
«Νόμος») και ιδίως τα άρθρα 23 και 88 αυτού. 

3. Τις διατάξεις της υπ’ αριθμ. Δ1/Α/5346/22.03.2010 
απόφασης του Υφυπουργού Περιβάλλοντος, Ενέργειας 
και Κλιματικής Αλλαγής με θέμα «Κώδικας Διαχείρι¬ 
σης του Εθνικού Συστήματος Φυσικού Αερίου» (ΦΕΚ 
Β'379/2010) (εφεξής «Κώδικας Διαχείρισης ΕΣΦΑ»), όπως 
τροποποιήθηκε με την υπ’ αριθμ. 1096/2011 απόφαση της 
ΡΑΕ (ΦΕΚ Β' 2227/4.10.2011). 

4. Τις διατάξεις της υπ’ αριθμ. 126/2012 απόφασης ΡΑΕ 
με θέμα «Εγκριση των συμβάσεων Μεταφοράς Φυσικού 
Αερίου και Χρήσης Εγκατάστασης ΥΦΑ που υποβλήθη¬ 
καν από τον ΔΕΣΦΑ Α.Ε. (ΦΕΚ Β' 907/23.3.2012). 

5. Τις διατάξεις του Κανονισμού Τιμολόγησης Βασικών 
Δραστηριοτήτων του Εθνικού Συστήματος Φυσικού Αε¬ 
ρίου (εφεξής «Κανονισμός Τιμολόγησης»), που εκδόθηκε 
με την υπ’ αριθμ. 594/2012 απόφαση της ΡΑΕ (ΦΕΚ Β' 
2093/05.07.2012), και ιδίως το άρθρο 26 αυτού. 

6. Τις διατάξεις της υπ’ αριθμ. 722/2012 απόφασης 
ΡΑΕ (ΦΕΚ Β' 2385/27.8.2012) με θέμα «Εγκριση Τιμολο¬ 
γίου Χρήσης του Εθνικού Συστήματος Φυσικού Αερίου» 
(εφεξής «Νέο Τιμολόγιο Χρήσης ΕΣΦΑ»). 

7. Την υπ’ αριθμ. 1-163319/12.10.2012 εισήγηση του ΔΕΣ- 
ΦΑ για την 2η αναθεώρηση του Κώδικα Διαχείρισης 
ΕΣΦΑ και των Πρότυπων Συμβάσεων Μεταφοράς Φυ¬ 
σικού Αερίου και Χρήσης Εγκατάστασης ΥΦΑ. 

Σκέφτηκε ως εξής: 

1. Επειδή σύμφωνα με τα οριζόμενα στις διατάξεις της 
παραγράφου 1 του άρθρου 23 του Νόμου: «Με την επι¬ 
φύλαξη των αρμοδιοτήτων άλλων αρχών που ορίζονται 
με σχετική διάταξη νόμου, η ΡΑΕ δύναται να επιβάλει 
σε επιχειρήσεις που ασκούν Ενεργειακές Δραστηριότη¬ 


τες μέτρα και όρους, ανάλογους προς το επιδιωκόμενο 
αποτέλεσμα, οι οποίοι κρίνονται αναγκαίοι προκειμένου 
να διασφαλίζονται η εφαρμογή των διατάξεων του πα¬ 
ρόντος νόμου και η ύπαρξη συνθηκών υγιούς ανταγωνι¬ 
σμού και εύρυθμης λειτουργίας της αγοράς». 

2. Επειδή σύμφωνα με τα οριζόμενα στις διατάξεις 
της παρ. 5 του άρθρου 88 του Νόμου, το Νέο Τιμολόγιο 
Χρήσης ΕΣΦΑ θα τεθεί σε ισχύ από την 1.2.2013. 

3. Επειδή, σύμφωνα με τη διάταξη της παρ. 3 του 
άρθρου 26 του Κανονισμού Τ ιμολόγησης: «Εντός δύο (2) 
μηνών από τη θέση σε ισχύ των τιμολογίων της παρα¬ 
γράφου [1], τα μέρη που συμβάλλονται σε υφιστάμενες 
Συμβάσεις Μεταφοράς και Συμβάσεις Χρήσης Εγκατά¬ 
στασης ΥΦΑ οφείλουν να προβούν σε κάθε αναγκαία 
ενέργεια προκειμένου οι υφιστάμενες μεταξύ τους συμ¬ 
βάσεις να εμπεριέχουν όρους όμοιους με εκείνους που 
προβλέπονται στις νέες πρότυπες εγκεκριμένες συμβά¬ 
σεις κατά την παράγραφο [2], Η ΡΑΕ, προς διασφάλιση 
της αρχής της ίσης μεταχείρισης των συμβαλλομένων 
στην αγορά Φυσικού Αερίου καθώς και της εύρυθμης 
λειτουργίας της αγοράς, παρακολουθεί τις σχετικές 
εξελίξεις και ενέργειες των μερών, και δύναται να επι¬ 
βάλει προς τούτο υποδείξεις, συστάσεις ή κάθε άλλο 
πρόσφορο μέσο». 

4. Επειδή με τη θέση σε εφαρμογή του Νέου Τιμο¬ 
λογίου Χρήσης ΕΣΦΑ στις 1.2.2013 και μέχρι τη θέσπι¬ 
ση των νέων Πρότυπων Συμβάσεων Μεταφοράς και 
Χρήσης Εγκατάστασης ΥΦΑ κρίνεται σκόπιμο να δοθεί 
η δυνατότητα στους Χρήστες του ΕΣΦΑ να αναπρο¬ 
σαρμόσουν τις δυναμικότητες που έχουν δεσμεύσει 
στις υφιστάμενες Συμβάσεις Μεταφοράς και Συμβάσεις 
Χρήσης Εγκατάστασης ΥΦΑ με το Διαχειριστή, με βάση 
τις ανάγκες τους σε δυναμικότητα ένεκα των ρυθμίσεων 
του Κανονισμού Τιμολόγησης και του Νέου Τιμολογίου 
Χρήσης ΕΣΦΑ για την εξυπηρέτηση των πελατών τους, 
κατά τρόπο που να διασφαλίζεται η εύρυθμη λειτουργία 
της αγοράς του φυσικού αερίου και η τήρηση συνθηκών 
ανταγωνισμού στη σχετική αγορά. 

Κατόπιν των ανωτέρω και σύμφωνα με αυτά, απο¬ 
φασίζει: 

Εντός είκοσι (20) ημερών από τη θέση σε ισχύ του 
Νέου Τιμολογίου Χρήσης ΕΣΦΑ, τα μέρη που συμβάλ- 

λονται σε υφιστάμενες Συμβάσεις Μεταφοράς και Συμ¬ 
βάσεις Χρήσης Εγκατάστασης ΥΦΑ με το Διαχειριστή 
ΕΣΦΑ δύνανται να μεταβάλλουν τη Μεταφορική Ικανό¬ 
τητα Παράδοσης και Παραλαβής σε Σημεία Εισόδου και 
Εξόδου του Εθνικού Συστήματος Φυσικού Αερίου που 
έχουν δεσμεύσει με τις υφιστάμενες συμβάσεις τους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2013 

Ο Πρόεδρος 
ΝΙΚΟΣ ΒΑΣΙΛΑΚΟΣ 

